Ούιπεστ ΦΚ

Η Ούιπεστ ΦΚ (ουγγρικά: Újpest FC, προφέρεται: [ˈuːjpɛʃt]) είναι ουγγρικός ποδοσφαιρικός σύλλογος με έδρα τη Βουδαπέστη. Τα χρώματα της ομάδας είναι το μωβ και το λευκό. Διεξάγει τους εντός έδρας αγώνες της στο στάδιο «Σούσα Φέρεντς» χωρητικότητας 14.817 θεατών.Αποτελεί το ποδοσφαιρικό τμήμα του ουγγρικού αθλητικού σωματείου Ούιπεστ ΤΕ, το οποίο εδρεύει στη Βουδαπέστη και διατηρεί τμήματα χόκευ επί πάγου, υδατοσφαίρισης, γυμναστικής, πάλης, τζούντο, κανόε καγιάκ, καράτε, πυγμαχίας, μοντέρνου πένταθλου, σκοποβολής, κολύμβησης, στίβου και τρίαθλου. Με 20 πρωταθλήματα Ουγγαρίας και 11 κύπελλα στη συλλογή της, η ποδοσφαιρική Ούιπεστ συγκαταλέγεται στα σπουδαιότερα εν ενεργεία σωματεία της χώρας και μάλιστα είναι το αρχαιότερο από αυτά. Έχει επίσης μεγάλη αντιπαλότητα με τη συμπολίτισσά της, Φερεντσβάρος.

 Το πρώτο σωματείο του Ούιπεστ ιδρύθηκε στις 16 Ιουνίου 1885 με την επωνυμία Újpesti Torna Egylet (Újpesti TE) από έναν εκπαιδευτικό, τον Γιάνος Γκολ, στο Ούιπεστ, μια μικρή ξεχωριστή εκείνα τα χρόνια πόλη στα περίχωρα της Βουδαπέστης. Αρχικά επρόκειτο για ένα αθλητικό σωματείο γυμναστικής, αλλά το 1899 δημιουργήθηκε στην πόλη της Ούιπεστ ένα καθαρά ποδοσφαιρικό σωματείο με την ονομασία Újpesti FC και με τα ίδια χρώματα (μωβ και λευκό). Δύο χρόνια αργότερα τα 2 σωματεία ενοποιήθηκαν υπό την επωνυμία Újpesti TE και έτσι το μέχρι τότε σωματείο γυμναστικής απέκτησε και τμήμα ποδοσφαίρου, που μάλιστα την ίδια χρονιά έλαβε μέρος στο πρωτάθλημα της νεοσυσταθείσας Β΄ Εθνικής Ουγγαρίας. Το 1904 η ομάδα ανέβηκε στην Α΄ κατηγορία, όπου και παρέμεινε με εξαίρεση έναν υποβιβασμό την περίοδο 1911-12. Από το 1926, με την εισαγωγή του επαγγελματικού ποδοσφαίρου στην Ουγγαρία, η Ούιπεστ παρουσίασε αλματώδη ανάπτυξη και ειδικά στο τέλος της δεκαετίας του 1920 και τις αρχές της δεκαετίας του 1930 κατέκτησε 5 πρωταθλήματα Ουγγαρίας καθώς και διεθνείς διοργανώσεις, όπως το Μιτρόπα Καπ (προκάτοχο του Κυπέλλου Πρωταθλητριών Ομάδων Ευρώπης) του 1929 και 1939, ενώ παράλληλα 5 παίκτες της στελέχωναν την Ουγγρική Εθνική ομάδα που κατέκτησε τη 2η θέση στο Μουντιάλ του 1938. Μεταπολεμικά η Ούιπεστ κατέκτησε ακόμη 3 πρωταθλήματα στη σειρά και έφτασε κάποια στιγμή να διαθέτει 9 παίκτες της στην 11αδα της Εθνικής Ουγγαρίας. Το έτος 1969 σηματοδότησε τη χρυσή εποχή της ομάδας, καθώς κατέκτησε το πρωτάθλημα και έφτασε στον τελικό του Κυπέλλου Διεθνών Εκθέσεων, όπου ηττήθηκε με συνολικό σκορ 6-2 από τη Νιούκασλ Γιουνάιτεντ. Εκείνη η ομάδα της Ουίπεστ κατέκτησε 7 σερί πρωταθλήματα Ουγγαρίας (1969-1975) σκοράροντας ασταμάτητα και σημειώνοντας ακριβώς 500 τέρματα. Παράλληλα έφτανε σχεδόν κάθε χρονιά στα προημιτελικά του Κυπέλλου Πρωταθλητριών Ευρώπης, ενώ την σεζόν 1973-74 προκρίθηκε και στα ημιτελικά του θεσμού, όπου αποκλείστηκε από τη μετέπειτα νικήτρια του θεσμού Μπάγερν Μονάχου. Τα τελευταία χρόνια η Ούιπεστ βρίσκεται σε αγωνιστική παρακμή ως αποτέλεσμα της ευρύτερης πτώσης που παρουσιάζει το Ουγγρικό ποδόσφαιρο στο σύνολό του. Χαρακτηριστικό της παρακμής αυτής είναι το γεγονός ότι η ομάδα που μονοπωλούσε τους τίτλους στις αρχές του 1970, έχει κατακτήσει μόνο 2 πρωταθλήματα (1989-90 και 1997-98) τα τελευταία 30 χρόνια. 1885: Újpesti TE 1926: Újpest FC 1945: Újpesti TE 1950: Bp. Dózsa SE 1956: Újpesti TE 1957: Újpesti Dózsa SC 1991: Újpesti TE 1998: Újpest FC Η ομάδα αγωνίζεται από τις 17 Σεπτεμβρίου 1922 στο στάδιο Ferenc Szusza, όπως είναι η νεότερη ονομασία του σταδίου, που μέχρι τον Οκτώβριο του 2003 ονομάζονταν Megyeri Úti stadium. Μετά τις εργασίες ανακαίνισης που έγιναν στο στάδιο την περίοδο 2000-01, η νέα χωρητικότητά του φτάνει τους 13.501 θεατές. Πρωτάθλημα Ουγγαρίας Πρωταθλήτρια (20): 1929-30, 1930-31, 1932-33, 1934-35, 1938-39, 1945 (Άνοιξης), 1945-46, 1946-47, 1959-60, 1969, 1970 (Άνοιξης), 1970-71, 1971-72, 1972-73, 1973-74, 1974-75, 1977-78, 1978-79, 1989-90, 1997-98Β΄ Κατηγορία Ουγγαρίας Πρωταθλήτρια (2): 1904, 1911/12Κύπελλο Ουγγαρίας Κυπελλούχος (11): 1969, 1970, 1975, 1982, 1983, 1987, 1992, 2002, 2014, 2018, 2021Σούπερ Καπ Ουγγαρίας Νικήτρια (3): 1992, 2002, 2014 Μιτρόπα Καπ Νικήτρια (2): 1929, 1939 Μεγαλύτερη νίκη στην 1η Εθνική: 16-0 εναντίον της Νέμσετι ΣΚ στις 22 Μαΐου 1945 Μεγαλύτερη νίκη στην 2η Εθνική: 22-0 σε βάρος της Postatakarékpénztár στις 20 Νοεμβρίου 1904 Μεγαλύτερη εκτός έδρας νίκη: 10-0 κατά της Σάλγκοταριανι ΜΤΚ στις 21 Μαΐου 1939 αλλά και κατά της Budai Barátság την Πρωταπριλιά του 1946 Μεγαλύτερη ήττα: 0-9 από την Τόρεκβες στις 17 Μαίου 1914 Περισσότερες συμμετοχές στο Ουγγρ. Πρωτάθλημα: 462 Φέρεντς Σούσα (1941-60) Πρώτος σκόρερ όλων των εποχών: 392 Φέρεντς Σούσα Περισσότερα τέρματα σε μια σεζόν: 56 Γκιούλα Ζέγκελερ, 1938-39 Παίκτης με τις περισσότερες διεθνείς συμμετοχές: 92 Λάζλο Φάζεκας (1968-83) Περισσότερα τέρματα σε μια σεζόν: 184 (1945-46) Περισσότεροι πόντοι σε μια σεζόν: 76 σε 34 αγώνες (1996-97) Επίσημος ιστότοπος